Na temelju članka 35. Statuta Općine Fužine („Službene novine Općine Fužine“, broj 07/18, 01/20 i 01/21) Općinsko vijeće Općine Fužine, na sjednici održanoj dana \_\_\_\_\_2021. godine, donosi

**O D L U K U**

**o stipendiranju učenika i studenata Općine Fužine**

1. **OPĆE ODREDBE**

**Članak 1.**

Ovom Odlukom utvrđuju se uvjeti i kriteriji za stjecanje prava na dodjelu stipendija učenicima srednjih škola i studentima, postupak dodjele stipendije te prava i obveze korisnika stipendija na području Općine Fužine

**Članak 2.**

Sredstva za stipendije osiguravaju se u Proračunu Općine Fužine.

Visinu mjesečnih stipendija, kao i broj učeničkih i studentskih stipendija utvrđuje Općinski načelnik Općine Fužine u skladu sa raspoloživim proračunskim sredstvima za svaku školsku/akademsku godinu posebno.

Općinski načelnik može, prilikom donošenja Odluke o raspisivanju natječaja za dodjelu stipendija, utvrditi deficitarna zanimanja za koja će dodjeliti stipendije.

Stipendije se dodjeljuju za razdoblje 9 mjeseci u jednoj školskoj/akademskoj godini.

1. **UVJETI ZA STJECANJE PRAVA I KRITERIJI ZA DOBIVANJE STIPENDIJE**

**Članak 3.**

Pravo na podnošenje zahtjeva za dodjelu stipendije imaju učenici i studenti koji ispunjavanju sljedeće uvjete:

1. Učenik

* da je državljanjim Republike Hrvatske
* da ima prebivalište na području Općine Fužine
* da je polaznik prvog, drugog, trećeg ili četvrtog razreda prvi puta
* da nije stariji od 20 godina
* da uspjeh učenika u prethodnog školskoj godini izražen prosjekom ocjena nije niži od 4,5, izuzev učenika prvih razreda srednje škole, kojima se uspjeh utvrđuje prosječnom ocjenom V.,VI,VII. i VIII. razreda OŠ

Pod pojmom učenik, u smislu ove Odluke, podrazumijeva se učenik koji ima status redovitog učenika u srednjoj školi.

1. Student

* da je državljanjim Republike Hrvatske
* da ima prebivalište na području Općine Fužine
* da je student:

prve, druge, treće ili četvrte godine preddiplomskog sveučilišnog studija ili stručnog studija

prve, druge, treće ili više godine integriranoga preddiplomskog i diplomskog sveučilišnog studija

prve ili druge godine diplomskog sveučilišnog studija ili specijalističkog diplomskog stučnog studija

* da ne ponavlja godinu za koju traži stipendiju
* da nije stariji od 25 godina
* da uspjeh studenta u prethodnoj godini studija izražen prosjekom ocjena nije niži od 4,0, izuzev studenata prve godine kojima se uspjeh utvrđuje prosjekom ocjena za vrijeme cjelokupnog srednjoškolskog obrazovanja

Pod pojmom student, u smislu ove Odluke, podrazumijeva se student:

1. koji ima status redovitog studenta na javnom visokom učilištu
2. koji je izvanredno upisan uz uvijet da je nezaposlen

**Članak 4.**

Pravo na stipendiju nemaju učenici ili studenti:

* koji se obrazuju uz rad
* koji su korisnici stipendija po nekoj drugoj osnovi
* koji su ponavljači, ali samo za godinu koju ponavljaju

**Članak 5.**

Bodovanje i rangiranje kandidata obavlja se na temelju ostvarenih bodova primjenom kriterija kako slijedi:

1. Učenici srednjih škola

Bodovanje učenika srednjih škola određuje se na način da se zbrajaju bodovi vrednovanjem školskog uspjeha i rezultata na natjecanjima

1. Kriteriji za vrednovanje uspjeha:

Školski uspjeh izražen je prosjekom ocjena u prethodnoj školskoj godini, odnosno prosjekom ocjena od V.-VIII. razreda za učenike prvih razreda i vrednuje se iznosom bodova kako slijedi:

|  |  |
| --- | --- |
| Uspjeh u školi | Broj bodova |
| 4,50-4,60 | 10 |
| 4,61-4,70 | 20 |
| 4,71-4,80 | 30 |
| 4,81-4,90 | 40 |
| 4,91-4,99 | 45 |
| 5,00 | 50 |

1. Kriteriji za vrednovanje natjecanja:

Postignut uspjeh na natjecanjima u prethodnoj školskoj godini, a da je natjecanje službeno evidentirano od strane Agencije za odgoj i obrazovanje i Hrvatskog olimpijskog odbora za sportska natjecanja, vrednuje se iznosom bodova ovisno o razini natjecanja kako slijedi:

|  |  |  |  |
| --- | --- | --- | --- |
|  | Županijsko natjecanje | Državno natjecanje | Međunarodno natjecanje |
| 1. mjesto | 5 | 7 | 9 |
| 1. mjesto | 3 | 5 | 7 |
| 1. mjesto | 1 | 3 | 5 |

U slučaju prisustvovanja na više naprijed spomenutih natjecanja, iz jednog ili više predmeta, u obzir se uzima samo jedan predmet ili jedno natjecanje koje je za učenika povoljnije.

1. Studenti

Bodovanje za studente određuje se na način da se zbrajaju bodovi vrednovanjem uspjeha studenata i ostvarenih priznanja.

1. Kriteriji za vrednovanje uspjeha:

Uspjeh studenata izražen prosjekom ocjena u prethodnoj akademskoj godini, odnosno za studente prve godine prosjekom ocjena cjelokupnog srednjoškolskog obrazovanja vrednuje se iznosom bodova kako slijedi:

|  |  |
| --- | --- |
| Uspjeh u školi | Broj bodova |
| 4,00-4,25 | 10 |
| 4,26-4,55 | 20 |
| 4,56-4,80 | 30 |
| 4,81-4,90 | 40 |
| 4,91-5,00 | 50 |

1. Kriteriji za vrednovanje priznanja i nagrada:

Priznanja i nagrade za postignute uspjehe tijekom prethodne akademske godine:

|  |  |
| --- | --- |
| Vrsta priznanja | Broj bodova |
| Rektorova nagrada/priznanja | 15 |
| Dekanova nagrada/priznanje | 10 |
| Priznanje na natjecanju iz uže struke | 5 |

**Članak 6.**

Djetetu s teškoćama za koje se dostavi rješenje nadležnog tijela pribraja se 5 bodova.

**Članak 7.**

Utvrđeni bodovi prema kriterijima iz čl. 5. ove Odluke zbrajaju se te se na osnovu ukupnog broja bodova utvrđuje redoslijed na rang listama.

U slučaju istog broja bodova, prednost ima kandidat s višim prosjekom unutar intervala ocjena za koji je predviđen jednak broj bodova.

**Članak 8.**

Za bodovanje sportskih natjecanja iz čl. 5. podrazumijeva se natjecanje kojem je prethodila selekcija natjecatelja na nižim razinama, a koja su u kalendaru Hrvatskog olimpijskog odbora.

1. TIJELO KOJE PROVODI NATJEČAJ

**Članak 9.**

Za provođenje natječaja, te davanje prijedloga za dodjelu stipendija zaduženo je Povjerenstvo koje imenuje Općinski načelnik.

Administrativne poslove za Povjerenstvo obavlja Jedinstveni upravni odjel.

1. POSTUPAK DODJELE STIPENDIJA

**Članak 10.**

Stipendije se dodjeljuju na temelju provedenog natječaja kojeg raspisuje Općinski načelnik na početku školske/akademske godine.

Natječaj se objavljuje na oglasnoj ploči i web stranici Općine Fužine.

**Članak 11.**

Natječaj sadrži:

* naziv tijela koje provodi natječaj,
* opće uvjete i kriterije za dodjelu stipendije
* rok za podnošenje prijava i prilozi koji se prilažu uz prijavu
* rok za podnošenje prijava i prilozi koji se prilažu uz prijavu
* naziv tijela kojem se zahtjevi podnose
* rok u kojem će biti objavljeni rezultati natječaja

**Članak 12.**

Prijava se podnosi na obrascu predviđenim za tu svrhu.

Obrazac prijave može se podići u pisarnici Općine Fužine ili na službenoj internet stranici Općine Fužine ([www.fuzine.hr](http://www.fuzine.hr))

Uz obrazac prijave dostavljaju se sljedeći dokumenti:

1. presliku domovnice
2. potvrda o prebivalištu ili preslika osobne iskaznice
3. potvrda o redovitom upisu u tekuću školsku/akademsku godinu
4. presliku svjedodžbe o uspjehu:

* za učenike u prethodnoj godini školovanja, odnosno za učenike prvih razreda od V.-VIII. razreda,
* za studente prijepis ocjena prethodne godine studija, odnosno za studente prve godine studija preslike svjedodžbe svih razreda srednje škole

1. dokaz o sudjelovanju na županijskom, državnom ili međunarodnom natjecanju za učenike te dobivenim nagradama i priznanjima za studente

Nepotpune o nepravodobne prijave se ne razmatraju.

**Članak 13.**

Nakon isteka roka za podnošenje prijava, Povjerenstvo utvrđuje prijedlog liste kandidata koji ispunjavaju uvjete i to posebno za učenike, a posebno za studente.

Prijedlog liste kandidata iz st. 1. ove Odluke utvrđuje se na osnovi kriterija iz čl. 5. ove Odluke.

**Članak 14.**

Prijedlog liste kandidata za dodjelu stipendija objavljuje se na oglasnoj ploči i internet stranici Općine Fužine u roku od 30 dana od dana isteka roka za podnošenje prijava.

U roku od 8 dana od objavljivanja prijedloga liste, svaki kandidat može podnijeti pisani prigovor na listu.

Povjerenstvo je dužno donijeti odluku o prigovoru u roku od 8 dana od dana isteka roka za prigovor.

Odluka o prigovoru je konačna.

**Članak 15.**

Općinski načelnik donosi Odluku o dodjeli stipendije.

U Odluci o dodjeli stipendije Općinski načelnik sukladno predviđenim sredstvima u Proračunu Općine Fužine, utvrđuje broj i visinu stipendija, posebno za učenike, a posebno za studente.

**Članak 16.**

Na temelju Odluke o dodjeli stipendije, Općinski načelnik sa korisnicima stipendije sklapa Ugovor o korištenju stipendije.

Ugovor o korištenju stipendije sadrži:

* ime, odnosno naziv ugovornih strana
* naziv škole ili javnog visokog učilišta za koji je odobrena stipendija
* iznos stipendije
* vrijeme za koje se stipendija dodjeljuje
* način isplate stipendije
* način prestanka ugovora o stipendiranju
* pretpostavke oslobođenja od povrata stipendije
* druga prava i obveze ugovornih strana

1. PRAVA I OBVEZE KORISNIKA STIPENDIJE

**Članak 17.**

Korisniku stipendije prestaje pravo na stipendiju iz sljedećih razloga:

1. ako izgubi status redovitog učenika, odnosno redovitog studenta uslijed izricanja odgojne mjere isključenja
2. samovoljnim prekidom školovanja u tijeku školske/akademske godine
3. ako tijekom školske/akademske godine promijeni prebivalište s područja Općine Fužine
4. sporazumnim raskidom ugovora, na zahtjev korisnika stipendije

Korisnik stipendije dužan je u roku 15 dana od dana nastanka razloga za obustavu isplate stipendije iz točke 1. do točke 3. ovog članka obavijestiti Jedinstveni upravni odjel radi prekida isplate stipendije.

**Članak 18.**

U slučaju prekida isplate stipendije zbog razloga navedenih u čl. 16. ove Odluke, za stipendista nastupa obveza vraćanja cjelokupnog iznosa isplaćene stipendije u roku i na način koji odredi Općinski načelnik.

**Članak 19.**

Korisnik stipendije je dužan u roku od 30 dana po završetku školske/akademske godine dostaviti presliku svjedodžbe o završenom razredu za koji se stipendira, odnosno potvrdu o upisu u sljedeću godinu studija ili dokaz o završenom preddiplomskom ili diplomskom studiju.

**Članak 20.**

Korisnik stipendije koji dostavi dokument iz čl. 18. ove Odluke oslobađa se povrata cjelokupnog iznosa primljene stipendije, Odlukom Općinskog načelnika.

Korisnik koji ne dostavi dokument iz čl. 18. ove Odluke dužan je vratiti cjelokupni iznos primljene stipendije.

**Članak 21.**

Korisnici stipendije koji izvrše obveze iz čl. 18. i 19. ove Odluke, te ispune uvjete iz čl. 3. ove Odluke mogu nastaviti koristiti stipendiju.

Stipendistima koji nastavljaju koristiti Stipendiju, iznos stipendije utvrđuje se za svaku školsku, odnosno akademsku godinu, sukladno čl. 15.

Pod nastavkom korištenja stipendije podrazumijeva se sklapanje novog Ugovora o stipendiranju po dostavi podataka o ispunjavanju uvjeta iz st. 1. ovog članka.

**Članak 21.**

Nakon završenog školovanja, korisnici stipendije obvezni su zaposliti se na području Općine Fužine, ukoliko za to postoje uvjeti.

Korisnici stipendije koji imaju mogućnost zapošljavanja izvan područja Općine Fužine, a na području Republike Hrvatske mogu Općinskom načelniku, uz obrazloženje, podnijeti Zamolbu o oslobađanju obveze zapošljavanja na području Općine Fužine.

Obveza zapošljavanja korisnika stipendije prestaje ukoliko se stipendistu ne ponudi zaposlenje koje odgovara njegovu stupnju obrazovanja, a prijavljen je na Zavodu za zapošljavanje duže od tri mjeseca.

Korisnici stipendije koji su se zaposlili sukladno stavcima 1. i 2. ovog članka dužni su raditi na području Općine Fužine, odnosno Republike Hrvatske najmanje onoliko vremena koliko su primali stipendiju.

**Članak 22.**

Općina Fužine može privremeno ili trajno prekinuti isplatu stipendija ukoliko zbog nastupa izvanrednih okolnosti u financiranju više nije u stanju osigurati sredstva potrebna za daljnju isplatu stipendija.

U roku 8 dana od dana nastupanja okolnosti iz st. 1. ovog članka Jedinstveni upravni odjel dužan je o tome obavijestiti korisnike stipendije.

Po prestanku problema u financiranju Općina Fužine nastaviti će s isplatom stipendija, a ovisno o mogućnostima isplatiti će i zaostale rate.

**Članak 23.**

Jedinstveni upravni odjel Općine Fužine vodi evidenciju odobrenih stipendija, vrši njihovu isplatu i prati obveze vraćanja stipendija.

1. PRIJELAZNE I ZAVRŠNE ODREDBE

**Članak 24.**

Danom stupanja na snagu ove Odluke prestaje važiti Odluka o stipendiranju učenika i studenata (Službene novine „Primorsko-goranske županije“ br. 49/10, 40/12 i 26/13) .

**Članak 25.**

Ova Odluka stupa na snagu osmog dana od dana objave u „Službenim novinama Općine Fužine“.

KLASA: 021-05/21-01-\_\_

URBROJ: 2112/03-01-21-\_\_

Fužine, \_\_.\_\_.\_\_\_\_. godine

**OPĆINSKO VIJEĆE OPĆINE FUŽINE**

Predsjednik

Valentin Crljenko